যতীন্দ্রচন্দ্র ভট্টাচার্য

যতীন্দ্রচন্দ্র ভট্টাচার্য (১৮৯৫ - ৬ অক্টোবর ১৯৬৭ ) ছিলেন  ভারতীয় উপমহাদেশের  ব্রিটিশ বিরোধী স্বাধীনতা আন্দোলনের  একজন অন্যতম বিপ্লবী, ফরোয়ার্ড ব্লকের সদস্য এবং সুভাষচন্দ্রের সহযোগী। সুবোধচন্দ্র সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৯১, 
সংক্ষিপ্ত জীবনী
যতীন্দ্রচন্দ্র ভট্টাচার্যের জন্ম   ব্রিটিশ ভারতের অবিভক্ত বাংলার অধুনা বাংলাদেশের ফরিদপুর জেলার আলগী গ্রামে। পিতা পার্বতীচরণ ভট্টাচার্য। ছাত্রাবস্থায় যতীন্দ্রচন্দ্র ১৯০৫ খ্রিস্টাব্দের বঙ্গভঙ্গ আন্দোলনে উদ্বুদ্ধ হন এবং স্বাধীনতা আন্দোলনে সক্রিয় অংশগ্রহণ করেন। ১৯১৫ খ্রিস্টাব্দে ব্রিটিশ পুলিশে হাতে ধরা পড়েন এবং সমুদ্রসৈকতের হাতিয়া অঞ্চলে চার বৎসর অন্তরীণ থাকেন। ১৯২৪ খ্রিস্টাব্দে গ্রেফতার হয়ে পাঁচ বৎসর কারাবাস করেন। ১৯৩৯ খ্রিস্টাব্দে ফরোয়ার্ড ব্লক প্রতিষ্ঠিত হলে তিনি নেতাজী সুভাষচন্দ্র বসুর সহযোগী হন। সুভাষের অন্তর্ধানের পর পরই ১৯৪২ খ্রিস্টাব্দে তিনি পুনরায় গ্রেফতার হন এবং ১৯৪৬ খ্রিস্টাব্দে মুক্তি পান।

তথ্যসূত্র

বিষয়শ্রেণী:১৮৯৫-এ জন্ম
বিষয়শ্রেণী:১৯৬৭-এ মৃত্যু
বিষয়শ্রেণী:ভাঙ্গা উপজেলার ব্যক্তি
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী